નવી દિલ્હી : બેંકોની લગભગ 9 હજાર કરોડ રૂપિયાની લોન લઇને વિદેશ ગયેલા વેપારી વિજય માલ્યાની વિરુદ્ધ પ્રિવેંશન ઓફ મની લોન્ડ્રીંગ એક્ટ હેઠળ આજે બિન જામીનપાત્ર વોરન્ટ બહાર પાડવામાં આવ્યા છે. શનિવારે ખાસ કોર્ટમાં ઇડીએ માલ્યાની વિરુદ્ધ કડક કાર્યવાહી કરવા માટે આવેદન આપ્યું હતું. તેની પહેલા કોર્ટમાં ઇડીએ જણાવ્યું હતું કે વિજય માલ્યાને જે 950 કરોડ રૂપિયા આઇડીબીઆઇથી લોન મળી હતી તેમાં તેણે 430 કરોડ રૂપિયા તેણે સંપત્તિ ખરીદવામાં ખર્ચયા હતા.